Wie is ons? – Die Akker Christelike Kerk
Wie is ons?	akkadmin	2018-07-20T07:59:50+00:00
Elke gemeente is uniek en daarom is dit goed om seker te maak dat die kerk die regte een vir jou is. Kerke is soos busse, oppad in dieselfde rigting en na dieselfde eindbestemming, maar elke bus is uniek met sy eie waardes en familietrekke. So ook is Die Akker familie enig in sy soort.
ONS WAARDES & WERKSTUIE:
Verhouding voor funksie
Karakter voor charisma (gawes van die Gees/salwing)
Realiteit bo ritueel
Seuns en dogters eerder as diensknegte
Aanbidders en nie net werkers nie
Verantwoordbaarheid voor profiel/aansien
Gee eerder as om te ontvang
Gaan eerder as om te bly
SIEGFRIED & LIESL MAREKerk Leiers
Siegfried en Liesl is tans die hoofouderlinge van ‘n span ouderlinge van Die Akker Kerk. Vandat Siegfried en Liesl in die vroee 90’s hul harte vir die Here oorgegee het, het hul ‘n passie gehad om die Here se kudde te kan voed en bedien. Om die onmiddelike omgewing Linden, sowel as groter Johannesburg te sien groei en help heelmaak is op die voorgrond van hul bediening in Die Akker.
HEIN & MARINDA GEYEROuderling Paar
Hein en Marinda was gered in 1981/2 in Rhema Kerk. Hulle is die trotse ouers van drie kinders en 9 kleinkinders. Hul was deerentyd betrokke in geloofsdiens, en het ook 8 jaar as pastore bedien. Hul is nou al 7 jaar by die Akker familie, en dien al 5 jaar as Ouderlinge. “Dit is vir ons ‘n voorreg om saam met Siegfried en Liesl ‘n pad te loop, waar Jesus en sy Bruid op ons voorblad is. Ons wil met passie verhoudings bou.”
JERRY & ANDRIE BOUWEROuderling Paar
Jerry en Andrie is 32 jaar getroud en geseën met twee pragtige dogters. Hul woon al 8 jaar in Johannesburg en is dol gelukkig hier waar die Here hul gebring het. Hul grootste rede tot geluk, is hul betrokkenheid by Die Akker en hoe hul, in die proses, wonderlike mense ontmoet. Na ‘n seisoen van swaarkry en moeilike tye, het hul hier in Die Akker baie genesing gevind. “Nou is ons deel van ‘n nuwe familie en lewe in Jesus.”
Die Akker is deel van ‘n internasionale netwerk genaamd NCMI. New Covenant Ministries International is onder die leiding van Tyrone Daniel en is outonome kerke wat saamwerk, mekaar ondersteun en ‘n apostoliese span het wat in die kerke kan insaai.
NCMI is not a grouping of churches, a denomination, a movement or an organisation. It is simply a name given to a team with recognised Ephesians 4:11
Die Akker probeer so interaktief as moontlik wees en laai gereeld dienstye en nuus op ons sosiale blaaie. Volg ons gerus en bly op hoogte van Die Akker op ‘n drafstap.